**Hortobágy Község Önkormányzatának 8*. sz. napirend***

**Polgármesterétől\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2022. július 26-ai, rendes, nyilvános ülésére**)**

**Tárgy:** Döntés dr. Fülöp Gyula ingatlanvásárlásáról (hrsz: 01981/22; 01981/42)

*Tisztelt Képviselő-testület!*

Dr. Fülöp Gyula hortobágyi lakos (4071 Hortobágy, Máta major 18.) ingatlanvásárlási kérelmet nyújtott be 2022. június 29-én a Hortobágy külterület 01981/22 hrsz-ú ingatlanra Hortobágy Község Önkormányzatához. A területet állattartás céljából szeretné megvásárolni. A kérelmét az 1. sz. melléklet tartalmazza.

Az ingatlanok bemutatását a 2. sz. melléklet tartalmazza.

A 01981/22 hrsz-ú ingatlan Hortobágy Község Önkormányzatának üzleti vagyonát képezi, így az értékesítésnek nincs akadálya, a 01981/42 hrsz-ú út egy részének eladása viszont a forgalomképtelen törzsvagyon jellege miatt, jelenleg nem megoldható.

Az ingatlant Hortobágy Község Önkormányzata semmilyen módon nem hasznosítja.

A01981/22 hrsz-ú ingatlanról 2021. december 14-én készült értékbecslés, melyet a 3. melléklet tartalmaz.

A kérelmező által megajánlott ár elmarad az értékbecslésben szereplő ártól, így javaslom az értékbecslő által megállapított áron értékesíteni a 01981/22 hrsz-ú ingatlan ingatlant.

Kérem a tisztelt Képviselő-testületet az előterjesztést megtárgyalni a határozat javaslatot elfogadni szíveskedjen!

**I. HATÁROZATI JAVASLAT**

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. Tv. 107. §-a alapján az alábbi döntést hozza:

A 01981/22 helyrajzi számú ingatlan kapcsán Szabó Zoltán (4071 Hortobágy, Szásztelek major 17. szám alatti lakos) nem élt vételi szándékával, így a Képviselő-testület visszavonja 79/2021 (XII. 16.) hö. határozatát, melyben a területet részére értékesítette volna.

A Képviselő-testület el kívánja adni a tulajdonában álló, a Hortobágy külterületi 01981/22 helyrajzi számú ingatlant bruttó 2.908.300.- forintért, Dr Fülöp Gyula 4071 Hortobágy, Máta major 18. szám alatti lakos részére.

Hortobágy Község Önkormányzatának Képviselő-testülete megbízza a Polgármestert az adásvételi szerződés megkötésére.

**Határidő:** 2022. január 31.

**Felelős:** Jakab Ádám András polgármester

**II. HATÁROZATI JAVASLAT**

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. Tv. 107. §-a alapján az alábbi döntést hozza:

A Képviselő-testület el kívánja adni a tulajdonában álló, a Hortobágy külterületi 01981/42 helyrajzi számú ingatlan tekintetében a Dr. Fülöp Gyula 4071 Hortobágy, Máta major 18. szám alatti lakos által kérelmezett kb. 1100 m2 helyett kb. 927 m2 nagyságú területet 150 Ft+ÁFA/m2 áron.

Hortobágy Község Önkormányzatának Képviselő-testülete megbízza a Polgármestert a kérelmező értesítésével. - a kérelmező általi ár elfogadása esetén - a terület telekmegosztásával, majd üzleti vagyonba történő áthelyezésével és a kérelmező részére történő értékesítéssel.

**Határidő:** 2022. december 31.

**Felelős:** Jakab Ádám András polgármester

Hortobágy, 2021. július 26.

 **Jakab Ádám András**

 polgármester

Az előterjesztést törvényességi szempontból ellenőrizte:

  **dr. Koroknai-Bokor Erzsébet**

 kirendeltség-vezető